TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
241/2013. (IX.30) Kt. számú 
határozata

A Tiszavasvári Szociális-, Gyermekjóléti és Egészségügyi Szolgáltató Központ, mint integrált szociális intézmény kapcsán szükségessé váló „profiltisztítás”

Tiszavasvári Város Önkormányzata „A Tiszavasvári Szociális-, Gyermekjóléti és Egészségügyi Szolgáltató Központ, mint integrált szociális intézmény kapcsán szükségessé váló „profiltisztítás”-ról szóló előterjesztéssel kapcsolatban az alábbi határozatot hozza:

1. A Tiszavasvári Szociális-, Gyermekjóléti és Egészségügyi Szolgáltató Központ (székhelye: 4440 Tiszavasvári, Vasvári Pál u. 87. sz.) alatti szociális, gyermekjóléti és egészségügyi intézmény keretében működtetett fogyatékos személyek otthona vonatkozásában a Szociális és Gyermekvédelmi Főigazgatóság 2013. szeptember 20. napján kelt, 2013. szeptember 19. napján tartott egyeztetésről készült emlékeztetőjében foglaltak szerinti három alternatívából, melyek az alábbiak: 

„A” alternatíva:
„A felek megegyeznek az épületek elosztásában, ezzel az intézményt megosztják.”

„B” alternatíva:
„Tiszavasvári Város Önkormányzatával ellátási szerződés kerül megkötésre, egy éves időtartamra az L/4-es szabály szerint.”

„C” alternatíva: 
„Tiszavasvári Város Önkormányzatával ellátási szerződés kerül megkötésre megegyezés szerinti időtartamra, a szerződésben a felek a szakellátások határozatlan időtartamú működési engedélyt megalapozó feltételek kialakítását is rögzítik az abban való együttműködés elemeivel, a jelenlegi 2013-as finanszírozási elv meghatározásával egyidejűleg.”,

a „C” alternatíva mellett foglal előzetesen állást, azzal hogy döntése elvi jellegű, a választott alternatíva további részletes egyeztetése, a feltételek rögzítése szükséges a finanszírozás mértékének konkrét meghatározásával. 

1. Felhatalmazza a polgármestert a szükséges tárgyalások lefolytatására, nyilatkozatok megtételére.

III. Felkéri a polgármestert, hogy a Szociális és Gyermekvédelmi Főigazgatóságot tájékoztassa a döntésről.

